โบรกฯเชียร์ “ซื้อ” DRT เคาะเป้าใหม่ 7.30 บ. หลังไตรมาส 2 โกยกำไรตามคาด 183 ลบ.
โบรกฯเชียร์ “ซื้อ” DRT เคาะเป้าใหม่ 7.30 บ. หลังไตรมาส 2 โกยกำไรตามคาด 183 ลบ.
10 ส.ค. 2563

บล.ฟินันเซีย ไซรัส ระบุในบทวิเคราะห์ ขณะนี้แนะนำ “ซื้อ” หุ้นบริษัท ผลิตภัณฑ์ตราเพชร จำกัด (มหาชน) หรือ DRT ด้วยราคาเหมาะสมปี 2564 ที่ 7.30 บาท (อิง PER 12.5 เท่า) พร้อมคาดปันผลเฉลี่ย 6.7% ต่อปี
ทั้งนี้ DRT รายงานกำไรสุทธิไตรมาส 2/63 ดีตามคาด ทำได้ 182.6 ล้านบาท ขยายตัวดี 9% จากไตรมาสก่อน และ 38% จากปีก่อน หากไม่รวมกำไรพิเศษจากการขายที่ดินราว 10 ล้านบาท กำไรปกติจะอยู่ที่ 172.4 ล้านบาท (+2.5% จากไตรมาสก่อน, +31% จากปีก่อน)
โดยผลประกอบการที่เติบโตดีมีแรงหนุนหลักจากอัตรากำไรขั้นต้นที่อยู่ระดับสูง 30.9% ปรับขึ้นจาก 29.7% นำไตรมาส 1/63 และ 25.9% ในไตรมาส 2/62 จาก Product Mix และการบริหารจัดการต้นทุนได้อย่างมีประสิทธิภาพ ส่วนรายได้ทำได้ 1.2 พันล้านบาท (-3% จากไตรมาสก่อน, -4.5% จากปีก่อน) ถือว่ายังทรงตัวได้ ท่ามกลาง COVID-19
อย่างไรก็ตาม กำไรช่วงครึ่งปีแรกคิดเป็น 65% ของประมาณการทั้งปี ขณะที่ไตรมาส 3/63 คาดชะลอตัวจากปัจจัยฤดูกาล แต่จะฟื้นตัวในไตรมาส 4/63